Shtetet perëndimore amerikane të përpira nga zjarre masive
Autoritetet lokale paralajmërojnë humbje të mëdha në njerëz. Ata thonë se situata është produkt i ndryshimeve klimatike. 
Sipërfaqe të mëdha të bregut perëndimor në Shtetet e Bashkuara ndodhen nën flakë ose shkrumb e hi. Më shumë se 100 vatra zjarri që kanë dalë jashtë kontrollit po përhapen nga Kalifornia në shtetin e Uashingtonit e më gjerë, duke djegur sipërfaqe të tëra nëpër qytete e duke shkaktuar të paktën 24 viktima. Më shumë se 500 mijë njerëz në Oregon, ose më shumë se 10 për qind e popullsisë së shtetit, janë evakuuar ndërsa zjarret në këtë shtet kanë shkatërruar me mijëra shtëpi e djegur me qindra mijëra hektarë tokë. Shumë prej të evakuuarve janë strehuar brenda makinave të tyre në parkingje të mëdha. "", tha Andrew Phelps, drejtor i Zyrës së Oregonit për Menaxhimin e Emergjencave. Në pjesën jugore të Oregonit u vu re një skenë apokaliptike me shtëpi banimit djeguara për kilometra me rallë, një skenë që pasqyrohej edhe në disa pjesë të Kalifornisë. “", tha Guvernatori i Kalifornisë Gavin Newsom. “". Në Kaliforni janë urdhëruar të evakuohen më shumë se 68 mijë njerëz. Tymi i dendur dhe mjegulla ka mbuluar pjesën më të madhe të rajonit, ndaj dhe zyrtarët kanë paralajmëruar banorët të qëndrojnë brenda. Në rajonin më të populluar të Oregonit, u panë helikopterë tek hidhnin ujë e lëndë rezistente ndaj zjarrit në dy vatra që kërcënojnë të bashkohen. Guvernatorja e Oregonit Kate Brown tha të premten se dhjetra njerëz rezultojnë të zhdukur në qarqet Xhakson dhe Marion. Në Kaliforni, zjarri më i madh në historinë e shtetit po djeg Pyllin Kombëtar Mendocino, rreth 190 kilometra në veriperëndim të Sakramentos. "", tha të premten Guvernatori i Uashingtonit, Jay Inslee. "". Ai tha se toka e djegur në Uashington në pesë ditët e fundit e shndërroi atë në sezonin e dytë më të keq të krijuar nga zjarret në këtë shtet. Përveç luftës për të vënë nën kontroll situatën, autoritetet po sfidohen tashmë nga dezinformatat në faqet e medias sociale se zjarret janë vënë nga grupe të ekstremit të djathtë dhe atij të majtë. FBI-ja tha të premten se ka nisur hetimet mbi disa pretendime dhe se deri tani ato rezultojnë të pavërteta. Ndërkohë meteorologët thanë se zjarret e Kalifornisë janë përgjegjëse për shkëlqimin në ngjyrë portokalli në qiell që popullata në të gjithë Mbretërinë e Bashkuar vuri re mëngjesin e së premtes.